  Майя Бывальцева Удмуртиысь кивалтэтлэн тӧроезлэн воштӥсезлэсь ужзэ быдэсъясь Рафис Касимов пусйиз, 2017-тӥ арын тудвулы дасяськон дыръя кылем арысь янгышъёс лыдэ басьтэмын шуыса. Кивалтӥсь со сярысь журналистъёслы вераз 7-тӥ оштолэзе. 2016-тӥ арын шугадӟонэ шедем ёросъёс туэ тудвулы мукет сяменгес-а дасяськизы шуыса юанлы со вераз, ваньмыз ужанрадлыкъя мынӥз. «Соос дасяськизы со радлыкъя, кудӥзъя кулэ вал дасяськыны. Кылем арын отын югдур мукетгес ке вал, ми со янгышъёсты лыдэ басьтӥмы. Радъян ласянь», — вераз со. Котьку сямен бадӟымгес саклык висъяськоз Балезино но Эгра каргуртъёслы, Ижкарлы, Пичи Пурга ёросысь Яган черкогуртлы. Таяз арняе тулыс кутскиз, Инмарлы тау. Но нырысь-валысь чакланъёсъя, туж шуныт куазез ум возьмаське, мон малпасько, номыр сыӵе кышкытэз — малы ке шуоно тодӥсько, пӧртэм вераськонъёс ветло — номыр сыӵеез луыны кулэ ӧвӧл. Ми дасяськиськомы. Асьме понна, оло, тужгес секытэзлы. Асьме понна Удмуртиысь кивалтэтлэн тӧроезлэн воштӥсезлэсь ужзэ быдэсъясь Рафис КасимовТодэ вайытом, таяз арын тудвулы дасяськонлы Удмуртия 40 миллион манетлэсь трос коньдон висъяз. Со чотын ярдуръёсты, ӵыпетъёсты юнматыны, шуръёсты муромытыны но ӧръёссэс шонертыны чакламын. Тудвулэн кошкемез понна нимысьтыз кылкутон усе муниципалитетъёслэн кивалтӥсьёссы вылэ. Тегъёс: Мерлык Удмуртия тудву инкуазь РафисКасимов  